stanford-oval/wikipedia huggingface dataset:
เหตุเพลิงไหม้ในบากู พ.ศ. 2561

| --- | --- |
บากู บากู ประเทศอาเซอร์ไบจาน
วันที่: 2 มีนาคม 2561
ที่ตั้ง: Khatai Raion, บากู, ประเทศอาเซอร์ไบจาน
พิกัด: 40°20′53″N 49°57′22″E﻿ / ﻿40.3480°N 49.9562°E﻿ / 40.3480; 49.9562
ประเภท: fire
สาเหตุ: ไฟฟ้าลัดวงจร
เสียชีวิต: 26 ราย
บาดเจ็บไม่ถึงตาย: 4 รายต้องรักษาตัวในโรงพยาบาล
เมื่อวันที่ 2 มีนาคม 2561 เกิดเหตุเพลิงไหม้ ณ ศูนย์บำบัดยาเสพติด สำหรับผู้ป่วยที่ติดฝิ่น ในกรุงบากู ประเทศอาเซอร์ไบจาน มีผู้เสียชีวิตอย่างน้อย 26 คน และ 4 คนต้องรักษาตัวที่โรงพยาบาล
เพลิงไหม้

รัฐบาลรายงานว่าเพลิงไหม้เกิดขึ้นเมื่อประมาณ 06:10 น. ในเวลาท้องถิ่น มีต้นเหตุจากไฟฟ้าลัดวงจรในหอผู้ป่วยที่เป็นตึกไม้ชั้นเดียว หน้าต่างของตึกถูกปิดด้วยขอบเหล็กที่เปิดได้จากด้านนอกเท่านั้น เพื่อป้องกันไม่ให้ผู้ติดยาหนี ในตึกไม่มีระบบหยุดยั้งไฟอัตโนมัติ โครงตึกที่ทำด้วยไม้เป็นเชื้อเพลิงอย่างดีแก่ไฟ เหล่าพนักงานดับเพลิงบรรยายว่าตึกเผาไหม้อย่างรุนแรงเป็นเวลากว่าสามชั่วโมงด้วยลมที่แรง แม้หน้าต่างจะถูกกีดกัน พนักงานดับเพลิงสามารถช่วยคนกว่าสิบคนจากไฟที่ลุกลามอย่างรวดเร็ว
ผลที่ตามมา

กระทรวงสุขภาพกล่าวว่า ผู้ป่วยและพนักงานประมาณ 200 คนออกมาจากโรงพยาบาลได้อย่างปลอดภัย และเหลือ 34 คนที่ต้องการความช่วยเหลือ หลังพนักงานดับเพลิงดับไฟได้สำเร็จจึงพบศพจำนวน 25 ร่าง
ประธานาธิบดี อิลฮัม อะลีเยฟ ได้เข้าดูที่เกิดเหตุ และสั่งให้ตรวจสอบอย่างเป็นทางการ นักเคลื่อนไหวพลเรือนท้องถิ่นโทษว่าเป็นความผิดของการฉ้อราษฎร์บังหลวงและการไม่ปฏิบัติตามระเบียบความปลอดภัยการป้องอัคคีภัย สำนักงานพนักงานอัยการตอบโต้โดยการเริ่มตรวจสอบการละเมิดข้อปฏิบัติการป้องกันอัคคีภัย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เหตุเพลิงไหม้ ณ ศูนย์บำบัดยาเสพติดบากู 2561
พนักงานดับเพลิง ณ จุดเกิดเหตุ
ประธานาธิบดี อิลฮัม อะลีเยฟ ขณะตรวจสอบซากตึก
คณะพยาบาลศาสตร์ มหาวิทยาลัยศรีนครินทรวิโรฒ

| --- | --- |
Faculty of Nursing, Srinakharinwirot university

คติพจน์: ความรู้คู่คุณธรรม นำคุณภาพชีวิตสู่สังคม
สถาปนา: พ.ศ. 2535; 32 ปีที่แล้ว (2535)
สังกัดการศึกษา: มหาวิทยาลัยศรีนครินทรวิโรฒ
สังกัดวิชาการ: ศูนย์การแพทย์สมเด็จพระเทพรัตนราชสุดาฯ สยามบรมราชกุมารี
คณบดี: วนิดา วิสุทธิพานิช
ที่อยู่: 63 หมู่ที่ 7 ถนนรังสิต-นครนายก คลอง 16 ตำบลองครักษ์ อำเภอองครักษ์ จังหวัดนครนายก 26120
สี:   สีส้ม
เว็บไซต์: nurse.swu.ac.th
คณะพยาบาลศาสตร์ มหาวิทยาลัยศรีนครินทรวิโรฒ (อังกฤษ: Faculty of Nursing, Srinakharinwirot University) เป็นคณะที่เปิดสอนสาขาวิชาพยาบาลศาสตร์ของมหาวิทยาลัยศรีนครินทรวิโรฒ โดยมีคณบดีคนปัจจุบันคือผู้ช่วยศาสตราจาย์ ดร. วนิดา วิสุทธิพานิช
อาคารคณะพยาบาลศาสตร์ มหาวิทยาลัยศรีนครินทรวิโรฒ องครักษ์
ทั้งนี้ คณะพยาบาลศาสตร์ หลักสูตรพยาบาลศาสตรบัณฑิต มหาวิทยาลัยศรีนครินทรวิโรฒ เป็นคณะที่มีผู้สมัครเรียนมากที่สุด จากการสอบแอดมิชชันใน พ.ศ. 2558
ประวัติ

คณะพยาบาลศาสตร์ มหาวิทยาลัยศรีนครินทรวิโรฒ ได้รับการก่อตั้งเพื่อเตรียมความพร้อมในการจัดตั้งศูนย์การแพทย์สมเด็จพระเทพรัตนราชสุดาฯ สยามบรมราชกุมารี รวมถึงสนับสนุนการผลิตพยาบาลเพื่อตอบสนองความต้องการของประเทศ โดยมีแผนที่กำหนดไว้ตั้งแต่ พ.ศ. 2534
มหาวิทยาลัยศรีนครินทรวิโรฒได้ขอความร่วมมือจากทางมหาวิทยาลัยมหิดลให้รองศาสตราจาย์ ดร. ทัศนา บุญทอง เมื่อครั้งดำรงตำแหน่งคณบดีคณะพยาบาลศาสตร์ มหาวิทยาลัยมหิดล ทำหน้าที่ประธานโครงการจัดตั้งภาควิชาพยาบาลศาสตร์ ซึ่งรองศาสตราจาย์ ดร. ทัศนา ได้เสนอความเห็นในการจัดตั้งเป็นคณะวิชา แทนภาควิชา และได้รับความเห็นชอบจากทางมหาวิทยาลัย จึงได้ให้คณะพยาบาลศาสตร์ มหาวิทยาลัยมหิดล เป็นสถานที่ประชุมตลอดระยะของการเตรียมจัดตั้ง
ซึ่งในวันที่ 1 พฤษภาคม พ.ศ. 2542 โครงการจัดตั้งคณะพยาบาลศาสตร์ ได้เปิดสอนหลักสูตรพยาบาลศาสตรบัณฑิต โดยมีนิสิตรุ่นแรก 36 คน และเมื่อรองศาสตราจาย์ ดร. ทัศนา เกษียณอายุราชการ เธอได้มาปฏิบัติหน้าที่ในตำแหน่งคณบดีคณะพยาบาลศาสตร์ มหาวิทยาลัยศรีนครินทรวิโรฒ ตั้งแต่วันที่ 23 ธันวาคม พ.ศ. 2545
ครั้นวันที่ 2 มิถุนายน พ.ศ. 2546 คณะพยาบาลศาสตร์ได้เปิดสอนหลักสูตรประกาศนียบัตรผู้ช่วยพยาบาล โดยมีนิสิตรุ่นแรก 80 คน และวันที่ 6 มิถุนายน พ.ศ. 2548 คณะดังกล่าวได้เปิดสอนหลักสูตรพยาบาลศาสตรบัณฑิต ภาคสมทบ ที่มีการเรียนการสอนในวันเสาร์–อาทิตย์ โดยมีนิสิตรุ่นแรก 97 คน
ทั้งนี้ คณะพยาบาลศาสตร์ มหาวิทยาลัยศรีนครินทรวิโรฒ เน้นรับผู้เข้าศึกษาต่อที่มีความรู้ด้านชีววิทยาและเคมี ส่วนการรับน้องจะเป็นเอกลักษณ์ในด้านการดูแลรุ่นน้องให้อยู่ในระเบียบวินัย มีความสุภาพเรียบร้อย และเป็นมิตรกับคณะอื่นทุกคณะ
กิจกรรมเพื่อสังคม

เดือนมิถุนายน พ.ศ. 2564 คณะพยาบาลศาสตร์ มหาวิทยาลัยศรีนครินทรวิโรฒ ได้มีส่วนร่วมในการปฏิบัติงานการฉีดวัคซีนโควิด-19 ในประเทศไทย ที่ศูนย์ฉีดวัคซีนโควิด-19 มหาวิทยาลัยศรีนครินทรวิโรฒ ประสานมิตร และวันที่ 23 กรกฎาคม ของปีเดียวกัน ทางสำนักวิทยาศาสตร์การกีฬา กรมพลศึกษา ได้จัดอบรมเชิงปฏิบัติการหัวข้อ "การป้องกันการบาดเจ็บและการปฐมพยาบาลทางการกีฬา" โดยมีอาจารย์จากคณะพยาบาลศาสตร์ มหาวิทยาลัยศรีนครินทรวิโรฒ มาเป็นวิทยากรบรรยายให้ความรู้ เพื่อให้เจ้าหน้าที่ได้นำความรู้ไปใช้ และถ่ายทอดแก่ประชาชนในพื้นที่ของตน
บุคคลที่มีชื่อเสียง

รองศาสตราจาย์ ดร. ทัศนา บุญทอง – นายกสภาการพยาบาล และคณบดีผู้ก่อตั้งคณะพยาบาลศาสตร์ มหาวิทยาลัยศรีนครินทรวิโรฒ
แหล่งข้อมูลอื่น

เว็บไซต์ทางการ
คณะพยาบาลศาสตร์ มหาวิทยาลัยศรีนครินทรวิโรฒ ที่เฟซบุ๊ก
คณะพยาบาลศาสตร์ มหาวิทยาลัยศรีนครินทรวิโรฒ ที่เอกซ์ (ทวิตเตอร์)
คณะพยาบาลศาสตร์ มหาวิทยาลัยศรีนครินทรวิโรฒ ที่อินสตาแกรม
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย
เทศกาลภาพยนตร์นานาชาติกรุงเทพฯ

| --- | --- |
สถานที่: กรุงเทพมหานคร ประเทศไทย
ก่อตั้ง: 2545
รางวัล: รางวัลกินรีทองคำ
เว็บไซต์: bangiff2017.wixsite.com/bangiff1
เทศกาลภาพยนตร์นานาชาติกรุงเทพฯ  (อังกฤษ: Bangkok International Film Festival) เป็นเทศกาลภาพยนตร์ที่จัดขึ้นในกรุงเทพมหานคร เริ่มจัดเมื่อปี 2545 มีกิจกรรมที่ดำเนินการต่อเนื่องทุกปี เช่น กิจกรรมเสวนาและสัมมนาเชิงปฏิบัติการ ซึ่งเป็นการต่อยอดทางด้านวิชาการให้แก่นักศึกษา บุคลากรในวงการตลอดจนผู้สนใจได้รับรู้ข้อมูล เทคนิคอันจะเป็นประโยชน์ต่อไปในอุตสาหกรรมภาพยนตร์ การจัดฉายภาพยนตร์ที่เป็นสุดยอดของเทศกาลภาพยนตร์ในเมืองไทย โดยมีการรวบรวมภาพยนตร์ที่ค่อนข้างหาชมได้ยากจากนานาประเทศ
จุดเด่นของงานอยู่ที่พิธีมอบรางวัลกินรีทองคำ (Golden Kinnaree Award) ให้กับภาพยนตร์ที่ดีสุดในเทศกาล ซึ่งเป็นการประกวดและถูกคัดเลือกจากคณะกรรมการผู้ทรงคุณวุฒิในระดับนานาชาติ ตามประเภทรางวัล ได้แก่ Short Film Award สำหรับภาพยนตร์สั้นยอดเยี่ยม และรางวัล ASEAN Film Award ที่จะมอบให้กับหนังที่ดีที่สุดซึ่งคัดเลือกจาก 10 ประเทศสมาชิกอาเซียน
สถานที่จัดงาน

| ปี | พิธีเปิดและพิธีปิด | พิธีมอบรางวัลกินรีทองคำ |
| --- | --- | --- |
| พ.ศ. 2546 | โรงภาพยนตร์สกาลา สยามสแควร์ | ศูนย์การประชุมแห่งชาติสิริกิติ์ |
| พ.ศ. 2547 | โรงภาพยนตร์สกาลา สยามสแควร์ | หอประชุมกองทัพเรือ |
| พ.ศ. 2548 | โรงภาพยนตร์สกาลา สยามสแควร์ | ศูนย์การประชุมแห่งชาติสิริกิติ์ |
| พ.ศ. 2549 | พารากอนซีนีเพล็กซ์ สยามพารากอน | โรงแรมคอนราด กรุงเทพ |
| พ.ศ. 2550 | เอสเอฟ เวิลด์ ซีเนมา เซ็นทรัลเวิลด์ | โรงแรมเซ็นทารา แกรนด์ แอท เซ็นทรัลเวิลด์ |
| พ.ศ. 2551 | เอสเอฟ เวิลด์ ซีเนมา เซ็นทรัลเวิลด์ | โรงละครอักษรา คิง พาวเวอร์ คอมเพล็กซ์ |
| พ.ศ. 2552 | เอสเอฟ เวิลด์ ซีเนมา เซ็นทรัลเวิลด์  (พิธีเปิดเทศกาลภาพยนตร์) พารากอนซีนีเพล็กซ์ สยามพารากอน (พิธีเปิดเทศกาลภาพยนตร์แอนิเมชัน) | โรงแรมชาเทรียม สวีท กรุงเทพ |
ภาพยนตร์ฉายเปิดและปิดเทศกาล

| ปี | พิธีเปิด | พิธีปิด |
| --- | --- | --- |
| พ.ศ. 2546 | ผู้หญิงคนนี้ ฟรีด้า | องค์บาก |
| พ.ศ. 2547 | ทวิภพ | Spartan |
| พ.ศ. 2548 | Red Dust | ซุ้มมือปืน |
| พ.ศ. 2549 | คำพิพากษาของมหาสมุทร | Rent |
| พ.ศ. 2550 | แพร์ซโพลิส | ไชยา |
| พ.ศ. 2551 | ปืนใหญ่จอมสลัด Vicky Christina Bacelona | Nanayo |
| พ.ศ. 2552 | Bad Lieutenant: Port of Call New Orleans | สวัสดีบางกอก |
ภาพยนตร์ยอดเยี่ยม รางวัลกินรีทองคำ

| ปี | สายประกวดหลัก | ภาพยนตร์อาเซียน |
| --- | --- | --- |
| พ.ศ. 2546 | Talk to Her | - |
| พ.ศ. 2547 | The Barbarian Invasions | เรื่องรัก น้อยนิด มหาศาล |
| พ.ศ. 2548 | The Sea Inside | The Beautiful Washing Machine |
| พ.ศ. 2549 | Water | The Bride of Silence |
| พ.ศ. 2550 | XXY | Before We Fall in Love Again |
| พ.ศ. 2551 | PVC-1 | Serbis |
| พ.ศ. 2552 | Altiplano | Independencia |
ดูเพิ่ม

รางวัลกินรีทองคำ
เทศกาลภาพยนตร์โลกแห่งกรุงเทพฯ
แหล่งข้อมูลอื่น

http://www.bangkokfilm.org
ธัญญวีร์ ชุณหสวัสดิกุล

| ธัญญวีร์ ชุณหสวัสดิกุล |
| --- | --- |
เกิด: 29 เมษายน พ.ศ. 2543 (24 ปี) จังหวัดนนทบุรี ประเทศไทย
ส่วนสูง: 170 เซนติเมตร (5 ฟุต 7 นิ้ว)
อาชีพ:  นักแสดง  นักบิน 
ปีที่แสดง: พ.ศ. 2560 – ปัจจุบัน
ผลงานเด่น: ปองหทัย (ปอง) - บาปบริสุทธิ์ Live (2560)   น้ำหวาน - รักหวานบ้านวุ่น (2561)   กอบกุล ทรัพย์ประเสริฐ - เด็กเสเพล (2563)   พะแพง - อุ้มรักปาฏิหาริย์ (2565)
สังกัด: ช่อง 7HD (2558 - 2567)
ธัญญวีร์ ชุณหสวัสดิกุล (เกิด 29 เมษายน พ.ศ. 2543) ชื่อเล่น เหม่เหม เป็นนักแสดงและนักบินหญิงชาวไทย อดีตนักแสดงสังกัดช่อง 7 เอชดี ชนะเลิศจากการประกวดยังโมเดลคอนเทสต์ 2015 ปัจจุบัน​ผันตัวไปเป็นนักแสดง​อิสระ
ประวัติ

ธัญญวีร์ เกิดเมื่อวันที่ 29 เมษายน พ.ศ. 2543 จังหวัดนนทบุรี เธอเป็นบุตร​สาวคนโตของ นางวรัทยา   ชุณหสวัสดิกุล มีน้องสาว 1 คนชื่อ นางสาวธัญญ์ชนก ชุณหสวัสดิกุล ชื่อ เล่น เหมยเหมย สำเร็จ​การศึกษาระดับประถมศึกษาจาก โรงเรียนกสิณธรเซนต์ปีเตอร์​ ระดับชั้นมัธยมศึกษาตอนต้นและระดับชั้นมัธยมศึกษาตอนปลายจาก  โรงเรียนนานาชาติฮาร์โรว์ สำเร็จ​การศึกษา​ระดับ​ปริญญาตรีจาก คณะวิศวกรรมศาสตร์ เอกวิศวกรรมการบิน มหาวิทยาลัยอัสสัมชัญ และได้ฝึกการบินภาคพื้นและภาคอากาศที่ โรงเรียนการบินกรุงเทพ และสำเร็จการศึกษา​ระดับ​ปริญญาโทจาก คณะวิทยาศาสตร์สาขาการจัดการในการเป็นผู้นำผู้ประกอบการ (Master of Science in Management in Entrepreneurial Leadership) Babson College มหาวิทยาลัยในแมสซาชูเซตส์​
ประวัติ > เข้าสู่วงการบันเทิง

ในปี พ.ศ. 2558 ธัญญวีร์ได้เข้าร่วมการประกวดยังโมเดลคอนเทสต์ 2015 จากการชักนำของทอม คำไทย และได้เป็น 1 ใน 25 คนสุดท้ายของการแข่งขัน 2 ปีต่อมาธัญญวีร์เข้าร่วมการประกวดในรายการนี้อีกครั้ง และได้รับตำแหน่งชนะเลิศ พร้อมรางวัลตำแหน่งพิเศษ Miss B-ing Young Model Colorful Life ได้รับเงินรางวัลรวม 170,000 บาท และจึงได้เป็นนักแสดงสังกัด ช่อง 7 เอชดี มีผลงานละครกับช่อง ช่อง 7​ เอขดี แล้ว 3 เรื่องได้แก่ ​บาปบริสุทธิ์ Live​,  รักหวานบ้านวุ่น​ และ ​เด็กเสเพล​ และยังมีผลงานภาพยนตร์ โฆษณา และมิวสิกวิดีโอเพลงของศิลปินต่าง ๆ ปัจจุบัน​ทางช่อง 7​ ได้ออกมาประกาศ​ว่าเธอได้หมดสัญญา​และผันตัวไปเป็นนักแสดงอิสระ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 HD
| ปี | เรื่อง | บทบาท | คู่กับ |
| --- | --- | --- | --- |
| 2560 | บาปบริสุทธิ์ Live | ปองหทัย ชุณหสวัสดิกุล (ปอง) | วรพล จินตโกศล |
| 2561 | รักหวานบ้านวุ่น | น้ำหวาน | สพล อัศวมั่นคง |
| 2563 | เด็กเสเพล | กอบกุล ทรัพย์ประเสริฐ (กุล) | วรพล จินตโกศล |
| 2565 | อุ้มรักปาฏิหาริย์ | เจนสุดา ศิริกร (พะแพง) | ภัทรพลฒ์ เดชพงษ์วรานนท์ |
| 2568 | ฟ้าพยับ | พอตา | หัสวีร์ ภัคพงษ์ไพศาล/ชนะพล สัตยา |
ผลงาน > ภาพยนตร์

| ปี | เรื่อง | บทบาท | ค่าย |
| --- | --- | --- | --- |
| 2560 | สยามสแควร์ | เฟิร์น | สหมงคลฟิล์ม อินเตอร์เนชั่นแนล​ |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2559 | ด้วยความปรารถนาดี | จิรากร สมพิทักษ์ |
| 2560 | ใครคนนั้น | พลพล พลกองเส็ง และ ลาบานูน |
| 2561 | ใครคือเรา | บอดี้สแลม |
| 2563 | ติดเธอรึยัง? | โนวันเอลส์ |
| 2563 | อีกนานไหม | NUM KALA |
| 2564 | คนอบอุ่น | ลาบานูน |
| 2565 | เก็บอาการ | Betterweather |
| 2565 | ฉันเดินทางมาเพื่อพบเธอ | ค็อกเทล |
| 2566 | รางวัลที่ 1 | ภัทรเดช สงวนความดี |
| 2567 | ก้าวก่าย | พุฒิพงศ์ อัสสรัตนกุล |
| 2567 | เกือบปี | MEYOU |
แหล่งข้อมูลอื่น

ธัญญวีร์ ชุณหสวัสดิกุล ที่อินสตาแกรม
หน้าของ ธัญญวีร์ ที่เว็บไซต์ช่อง 7 เอชดี
ธัญญวีร์ ชนะเลิศการประกวด Young Model 2015 เก็บถาวร 2018-08-29 ที่ เวย์แบ็กแมชชีน
สโมสรฟุตบอลแมนเชสเตอร์ยูไนเต็ดในฤดูกาล 1987–88

ฤดูกาล 1987–88 เป็นฤดูกาลที่ 86 ของ แมนเชสเตอร์ยูไนเต็ด ใน ฟุตบอลลีก และเป็นฤดูกาลที่ 13 ติดต่อกันในลีกสูงสุดของฟุตบอลอังกฤษ
ฤดูกาลนี้ประสบความสำเร็จพอสมควร โดยยูไนเต็ดจบรองแชมป์ในลีก แต่พวกเขาไม่ได้เล่นในยูฟ่าคัพในฤดูกาลถัดมา เนื่องจากสโมสรจากอังกฤษถูกห้ามไม่ให้ลงเล่นในฟุตบอลสโมสรยุโรปหลังจากภัยพิบัติเฮย์เซล พวกเขาจบฤดูกาลด้วยการตามหลังลิเวอร์พูล ทีมแชมป์ซึ่งแพ้เพียงสองนัดตลอดทั้งฤดูกาลถึง 9 แต้ม นัดที่น่าจดจำที่สุดของฤดูกาล เกิดขึ้นที่แอนฟีลด์ ก่อนที่ลิเวอร์พูลจะคว้าแชมป์ลีก เมื่อยูไนเต็ดตามหลัง 1–3 ในครึ่งแรกแต่พวกเขาก็สู้กลับจนเสมอกัน 3–3 ทำให้ลิเวอร์พูลคว้าเพียงแต้มเดียว ส่งผลให้การคว้าแชมป์ลีกยังต้องลุ้นต่อในนัดถัดไป
ทีมปีศาจแดงแพ้เพียง 5 นัดจาก 40 นัดในลีก และแพ้เพียงนัดเดียวที่โอลด์แทรฟฟอร์ด อย่างไรก็ตาม ผลเสมอกับทีมเล็กอย่างชาร์ลตันแอทเลติกและลูตันทาวน์ทำให้พวกเขาเก็บแต้มได้ไม่เพียงพอ และไม่สามารถท้าทายลิเวอร์พูลในการลุ้นแชมป์ได้อย่างจริงจัง
ถือเป็นฤดูกาลแรกของอเล็กซ์ เฟอร์กูสันที่คุมทีมยูไนเต็ดแบบเต็มฤดูกาล และเป็นฤดูกาลแรกที่สโมสรได้เซ็นสัญญากับนักเตะใหม่อย่างไบรอัน แมคแคลร์ (ซึ่งจบฤดูกาลด้วยการเป็น 1 ในผู้ทำประตูสูงสุดของดิวิชัน 1 ด้วยจำนวน 24 ประตู) และวิฟ แอนเดอร์สัน ในเดือนธันวาคม ยูไนเต็ดประสบความสำเร็จในการดึงตัวสตีฟ บรูซ เซ็นเตอร์แบ็กและกัปตันทีมนอริชซิตีมาสู่ทีมด้วยค่าตัว 900,000 ปอนด์ แทนที่เทอร์รี บุตเชอร์ เซ็นเตอร์แบ็กทีมชาติอังกฤษของเรนเจอส์ ที่ได้รับบาดเจ็บขาหัก
หลังจบฤดูกาล เฟอร์กูสันดึงตัวมาร์ก ฮิวส์กลับมาสู่ถิ่นโอลด์แทรฟฟอร์ดจากบาร์เซโลนาด้วยค่าตัว 1.8 ล้านปอนด์ ซึ่งถือเป็นสถิติค่าตัวนักเตะสูงสุดของสโมสรในขณะนั้น เขาเสริมทัพด้วยการคว้าตัวจิม เลห์ตัน ผู้รักษาประตูซึ่งเคยร่วมงานกับเฟอร์กูสันที่แอเบอร์ดีนเข้ามาเป็นผู้รักษาประตูมือหนึ่งคนใหม่ของทีมแทนที่คริส เทิร์นเนอร์ ด้วยค่าตัว 500,000 ปอนด์ เขาพยายามเซ็นสัญญากับพอล แกสคอยน์ กองกลางดาวรุ่งของนิวคาสเซิลยูไนเต็ด และสัญญาตกลงกันเรียบร้อยแล้ว แต่ในขณะที่เฟอร์กูสันอยู่ในช่วงพักร้อน แกสคอยน์กลับเซ็นสัญญากับทอตนัมฮอตสเปอร์ ด้วยค่าตัว 2 ล้านปอนด์ ซึ่งถือเป็นสถิติค่าตัวนักเตะที่สูงที่สุดของสโมสรฟุตบอลจากอังกฤษในเวลานั้น
ฤดูกาลนี้ถือเป็นฤดูกาลสุดท้ายของเควิน มอรัน กองหลังที่รับใช้สโมสรมายาวนาน ซึ่งถูกขายให้กับเอสปอร์ตินเดฆิฆอน หลังจากเสียตำแหน่งตัวจริงในทีมให้กับสตีฟ บรูซ เรมี โมเสสลงเล่นนัดสุดท้ายให้กับสโมสรก่อนที่อาการบาดเจ็บอย่างเรื้อรังบีบให้เขาต้องแขวนสตั๊ดเมื่ออายุเพียง 28 ปี
ทีม > ผู้รักษาประตู

คริส เทิร์นเนอร์
แกรี วอลช์
ทีม > กองหลัง

(4)  สตีฟ บรูซ
เคลย์ตัน แบล็กมอร์
วิฟ แอนเดอร์สัน
อาร์เธอร์ อัลบิสตัน
ลี มาร์ติน
ทีม > กองกลาง

(7)  ไบรอัน ร็อบสัน (c)
กอร์ดอน สตรัคคั่น
เยสเปอร์ โอลเซ่น
ทีม > กองหน้า

(9)  ไบรอัน แมคแคลร์
นอร์มัน ไวต์ไซด์
ซื้อขาย > ย้ายเข้า

| วันที่ | ตำแหน่ง | สัญชาติ | ผู้เล่น | จาก | ค่าตัว | หมายเหตุ |
| --- | --- | --- | --- | --- | --- | --- |
| 1987 | ฟุลแบ็ก |  | วิฟ แอนเดอร์สัน |  อาร์เซนอล | 250,000 ปอนด์ |  |
| 1987 | กองหน้า |  | ไบรอัน แมคแคลร์ |  เซลติก | 850,000 ปอนด์ |  |
| 18 ธันวาคม 1987 | เซ็นเตอร์แบ็ก |  | สตีฟ บรูซ |  นอริชซิตี | 900,000 ปอนด์ |  |
| 18 เมษายน 1988 | ปีกซ้าย |  | ลี ชาร์ป |  ทอร์คีย์ยูไนเต็ด | 200,000 ปอนด์ |  |
ซื้อขาย > ย้ายออก

| วันที่ | ตำแหน่ง | สัญชาติ | ผู้เล่น | ไป | ค่าตัว | หมายเหตุ |
| --- | --- | --- | --- | --- | --- | --- |
| 1987 | กองหน้า |  | แฟรงค์ สเตเปิลตัน |  อายักซ์ | 100,000 ปอนด์ |  |
| 1988 | เซ็นเตอร์แบ็ก |  | เควิน มอรัน |  เอสปอร์ตินเดฆิฆอน |  |  |
เคต เฟรนช์ (นักปัญจกีฬาสมัยใหม่)

นักปัญจกีฬาสมัยใหม่ชาวสหราชอาณาจักร
แคทเธอรีน อลิซาเบธ เฟรนช์ เอ็มบีอี (อังกฤษ: Katherine Elizabeth French; 11 กุมภาพันธ์ ค.ศ. 1991 – ) เป็นนักปัญจกีฬาสมัยใหม่ชาวสหราชอาณาจักร ที่ได้รับรางวัลเหรียญทองในการแข่งโอลิมปิกฤดูร้อน 2020 ที่โตเกียว ประเทศญี่ปุ่น
ชีวิตส่วนตัว

เฟรนช์เกิดเมื่อวันที่ 11 กุมภาพันธ์ ค.ศ. 1991 ในเมเพิม ใกล้กับเกรฟเซนด์ เคนต์ เธอได้รับการศึกษาแบบเอกชนที่โรงเรียนค็อบแฮมฮอลซึ่งเป็นโรงเรียนเอกชน และสำเร็จการศึกษาปริญญาด้านประสิทธิภาพการกีฬาจากมหาวิทยาลัยบาธ รวมทั้งได้ฝึกซ้อมที่เพนแธนลอน จีบี ไฮเพอร์ฟอร์แมนซ์เซนเตอร์
ทั้งนี้ เฟรนช์แต่งงานแล้วและอาศัยอยู่ที่แชปแมนสเลด วิลต์เชอร์
แหล่งข้อมูลอื่น

แม่แบบ:UIPM
เคต เฟรนช์ ที่ Olympedia
เคต เฟรนช์ ที่ Olympics.com
แม่แบบ:Team GB
คณะศิลปกรรมศาสตร์ มหาวิทยาลัยศรีนครินทรวิโรฒ

| --- | --- |
Faculty of Fine Arts, Srinakharinwirot university

สถาปนา: พ.ศ. 2536; 31 ปีที่แล้ว (2536)
สังกัดการศึกษา: มหาวิทยาลัยศรีนครินทรวิโรฒ
คณบดี: กิตติกรณ์ นพอุดมพันธุ์
ที่อยู่: 114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
สี:   สีน้ำตาล
เว็บไซต์: fofa.swu.ac.th
คณะศิลปกรรมศาสตร์ มหาวิทยาลัยศรีนครินทรวิโรฒ เป็นคณะที่ได้รับงบประมาณสูงสุดตั้งแต่ปี พ.ศ. 2546 – ปัจจุบัน
หน่วยงาน

ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559[ลิงก์เสีย] นั้น ได้มีการแบ่งหน่วยงานในคณะศิลปกรรมศาสตร์เป็น 10 หน่วยงาน ดังนี้
| --- | --- |
 สำนักงานคณบดี  สาขาวิชาการออกแบบสื่อสาร  สาขาวิชาการออกแบบทัศนศิลป์  สาขาวิชาศิลปะจินตทัศน์  สาขาวิชาศิลปศึกษา:  สาขาวิชานาฏศิลป์  สาขาวิชาศิลปะการแสดง  สาขาวิชาดุริยางคศาสตร์สากล  สาขาวิชาดุริยางคศาสตร์ไทยและเอเชีย  ศูนย์การเรียนรู้ศิลปกรรมเพื่อความยั่งยืน
หลักสูตร

| --- | --- |
 หลักสูตรศิลปกรรมศาสตรบัณฑิต สาขาวิชาการออกแบบสื่อสาร  สาขาวิชาการออกแบบผลิตภัณฑ์  สาขาวิชาการออกแบบแฟชั่น  สาขาวิชาการออกแบบเครื่องประดับ  สาขาวิชาการออกแบบภายใน  สาขาวิชาเซรามิกส์  สาขาวิชาศิลปะจินตทัศน์  สาขาวิชานาฏศิลป์ - ไทย  สาขาวิชานาฏศิลป์ - สากล  สาขาวิชาดุริยางคศาสตร์สากล  สาขาวิชาการออกแบบเพื่อการแสดง  สาขาวิชาการแสดงและกำกับการแสดง หลักสูตรการศึกษาบัณฑิต (กศ.บ 5 ปี) ร่วมผลิตกับคณะศึกษาศาสตร์ สาขาวิชาศิลปศึกษา  สาขาวิชาดนตรีศึกษา: ดนตรีไทย  สาขาวิชาดนตรีศึกษา: ดนตรีสากล  สาขาวิชานาฏศิลป์ หลักสูตรศิลปศาสตรบัณฑิต สาขาวิชานวัตกรรมการจัดการศิลปวัฒนธรรม (หลักสูตร 2 ภาษา):  ระดับปริญญาโทใน 4 สาขาวิชา สาขาวิชาศิลปศึกษา  สาขาวิชามานุษยดุริยางควิทยา  สาขาวิชาทัศนศิลป์ (ศิลปะสมัยใหม่)  สาขาวิชานวัตกรรมการออกแบบ ระดับปริญญาเอก 2 สาขาวิชา สาขาวิชาศิลปวัฒนธรรมวิจัย  สาขาวิชามานุษยดุริยางควิทยา
ศิษย์เก่าที่มีชื่อเสียง

ดูเพิ่ม: รายชื่อบุคคลจากมหาวิทยาลัยศรีนครินทรวิโรฒ
แหล่งข้อมูลอื่น

คณะศิลปกรรมศาสตร์ มหาวิทยาลัยศรีนครินทรวิโรฒ
| ด ค กรายชื่อโรงเรียนศิลปกรรมและโรงเรียนดนตรีในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร · มหาสารคาม (ดุริยางคศิลป์) • มหาสารคาม (ศิลปกรรมศาสตร์ฯ) • มหาสารคาม (ศิลปะและวัฒนธรรมอีสาน) • รามคำแหง • อุบลราชธานี |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา (ดนตรีและการแสดง)  • บูรพา (ศิลปกรรมศาสตร์)• พะเยา • มหิดล (วิทยาลัยดุริยางคศิลป์) • มหิดล (นานาชาติ) • ศรีนครินทรวิโรฒ • ศิลปากร (จิตรกรรมประติมากรรมและภาพพิมพ์) • ศิลปากร (ดุริยางคศาสตร์) • ศิลปากร (มัณฑนศิลป์) • ศิลปากร (นานาชาติ) • สงขลานครินทร์ • สถาบันดนตรีกัลยาณิวัฒนา |  |
| มหาวิทยาลัยราชภัฏ | สงขลา • สวนสุนันทา |  |
| มหาวิทยาลัย  เทคโนโลยีราชมงคล | ธัญบุรี • รัตนโกสินทร์ • ล้านนา • อีสาน |  |
| สถาบันอุดมศึกษาเอกชน | กรุงเทพ • กรุงเทพธนบุรี • ธุรกิจบัณฑิตย์ • วิทยาลัยดุริยศิลป์ • วิทยาลัยดนตรี • รังสิต (ดิจิทัลอาร์ต) • วิทยาลัยการออกแบบ • ศรีปทุม • สยาม |  |
| สถาบันการศึกษาเฉพาะทาง   นอกสังกัดกระทรวงศึกษาธิการ | บัณฑิตพัฒนศิลป์ (ศิลปนาฏดุริยางค์) • บัณฑิตพัฒนศิลป์ (ศิลปวิจิตร) |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย